**ZMLUVA O DIELO**

# č.: /2018/UVLF

uzatvorená v zmysle ust. § 536 a nasl. zákona č. 513/1991 Zb.

 Obchodný zákonník v znení neskorších predpisov

# Čl. I

#  ZMLUVNÉ STRANY

**1. Objednávateľ:**

Obchodné meno: **Univerzita veterinárskeho lekárstva a farmácie v Košiciach**

Sídlo: Komenského 73, 041 81 Košice

Štatutárny orgán: Dr. h. c. prof. MVDr. Jana Mojžišová, PhD., rektorka

IČO: 00397474

IČ DPH: SK2020486699

Bankové spojenie: Štátna pokladnica

IBAN: SK42 8180 0000 0070 0007 2225

SWIFT: SPSRSKBA

(ďalej len „objednávateľ“)

**2. Zhotoviteľ***:*

Obchodné meno:

Sídlo:

Štatutárny zástupca:

IČO:

DIČ:

IČ DPH:

Zástupcovia na rokovanie vo veciach

zmluvných:

technických:

Bankové spojenie:

Č. účtu:

IBAN:

SWIFT:

Obchodná spoločnosť zapísaná v OR okresný súd ............., diel ........., vložka číslo:.................

Kontakt - email:

tel. č.:

(ďalej len „zhotoviteľ“)

Objednávateľ a zhotoviteľ v ďalšom texte spoločne označení aj ako „zmluvné strany“ a jednotlivo aj ako („zmluvná strana“).

# Čl. II

**PODKLADY PRE UZATVORENIE ZMLUVY**

* 1. Táto zmluva o dielo sa uzatvára v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup verejného obstarávania podľa §117 vyššie uvedeného zákona.

# Čl. III

**PRÁVNE PREDPISY**

* 1. Vzájomné vzťahy oboch zmluvných strán sa riadia ustanoveniami zákona č. 513/1991 Zb. Obchodný zákonník v znení neskorších predpisov, ustanoveniami zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“) a ďalšími právnymi predpismi, ktoré upravujú oblasť predmetu tejto zmluvy.

# Čl. IV

**PREDMET ZMLUVY**

* 1. Zhotoviteľ sa podpisom tejto zmluvy zaväzuje vypracovať a dodať vo vlastnom mene, na vlastné náklady a nebezpečenstvo pre objednávateľa dielo definované v tejto zmluve a objednávateľ sa zaväzuje za riadne a včasné vypracovanie a dodanie diela zaplatiť zhotoviteľovi diela cenu za podmienok a vo výške uvedenej v tejto zmluve.
	2. Dielo pre účely tejto zmluvy vymedzujú zmluvné strany nasledovne:

vypracovanie a dodanie projektovej dokumentácie (ďalej aj ako „PD“) pre stavbu „pavilón č.........“v nasledovnom rozsahu:

4.2.1 projektová dokumentácia pre stavebné konanie (stavebné povolenie)

4.2.2 projektová dokumentácia pre realizáciu stavby

4.2.3 výkon autorského dohľadu

4.2.4 projektová dokumentácia skutočného vyhotovenia diela pre kolaudačné konanie.

* 1. Zhotoviteľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami príslušných orgánov štátnej a verejnej správy, účastníkov stavebného konania a dojednaniami tejto zmluvy.
	2. Zhotoviteľom vypracovaná projektová dokumentácia bude v súlade s požiadavkami na najvyššiu akosť, pričom za najvyššiu akosť zmluvné strany považujú dielo zhotovené bez akýchkoľvek chýb, vád a nedostatkov, ktoré je plne využiteľné na účel plánovaný objednávateľom.
	3. Zhotoviteľ potvrdzuje, že riadne a detailne skontroloval všetky podklady prevzaté od objednávateľa a na ich základe predmet zmluvy vypracuje. Zhotoviteľ vyhlasuje, že mu je známy rozsah dohodnutých plnení. .Zhotoviteľ zároveň potvrdzuje, že sa nemôže odvolávať na chybu alebo konanie v omyle, prípadne na to, že niektoré plnenia nie sú uvedené v zmluve, pokiaľ tieto chyby alebo omyly nespôsobil objednávateľ.
	4. Zmluvné strany sa dohodli, že vlastnícke právo vrátane autorských práv k zhotovovanému dielu prechádza na objednávateľa jeho odovzdaním.
	5. Zmeny predmetu zmluvy v priebehu spracovania projektu stavby oproti dohodnutému rozsahu, ktoré vyžiada objednávateľ a ovplyvnia termín odovzdania a/alebo cenu projektovej dokumentácie zmluvné strany upravia dodatkom k zmluve uzatvorenom v súlade so zákonom o verejnom obstarávaní v platnom znení. Pre ocenenie zmien bude použitý sadzobník UNIKA 2018.
	6. Nebezpečenstvo škody na diele znáša zhotoviteľ až do jeho riadneho odovzdania diela objednávateľovi.
	7. Zhotoviteľ vyhlasuje, že je oprávnený a odborne spôsobilý vykonávať dielo podľa tohto článku zmluvy.

# Čl. V

**ROZSAH A OBSAH DODANEJ DOKUMENTÁCIE**

* 1. Rozsah a obsah dodanej dokumentácie a poskytnutých služieb zhotoviteľom :
		1. **PD pre stavebné konanie.**

 PD bude spracovaná odborne spôsobilou osobou v požadovanom rozsahu a obsahu projektovej dokumentácie v zmysle Sadzobníka UNIKA 2018 a podľa § 9 a vyhlášky MŽP SR č. 453/2000 Z. z.. PD poskytne urbanistickú, architektonickú, priestorovú, dispozično-prevádzkovú, konštrukčnú a materiálovú charakteristiku stavby na posúdenie požiadaviek verejných záujmov. Zhotoviteľ objednávateľovi odovzdá PD pre stavebné povolenie v počte 5 vyhotovení v písomnej a grafickej forme a 2 vyhotovenia CD vo formáte pdf-technické správy; dwg, pdf -výkresová dokumentácia a odhad nákladov.

Rozsah činností zhotoviteľa spojených s projektovou prípravou stavby pre stavebné konanie:

* + - 1. vypracovanie projektu na stavebné konanie v požadovanom rozsahu,
			2. koordinácia projektu s objednávateľom,
			3. zabezpečenie súhlasných vyjadrení a stanovísk k tejto projektovej dokumentácii od dotknutých orgánov štátnej a verejnej správy, ktoré bude táto projektová dokumentácia vyžadovať,
			4. súčinnosť pri obstaraní vyjadrení vlastníkov inžinierskych sietí potrebných v stavebnom konaní,
			5. prerokovanie projektu v priebehu prác a v závere prác s príslušnými orgánmi a organizáciami za účelom vydania stavebného povolenia a iných povolení potrebných pre výstavbu,
			6. vypracovanie žiadostí na vydanie iných povolení potrebných pre výstavbu,
			7. odovzdanie PD pre stavebné konanie, ( ďalej len „dokumentácia“).

Zhotoviteľ dokumentáciu objednávateľovi odovzdá na základe odovzdávacieho a preberacieho protokolu, ktorý podpíšu obidve zmluvné strany. Zhotoviteľ je povinný v prípade zistených nedostatkov počas stavebného konania, tieto v zastúpení objednávateľa na základe výzvy bezodkladne odstrániť. V takomto prípade bude odovzdanie ukončené po odstránení vád diela. Podkladom pre fakturáciu rozsahu činností podľa tohto bodu, bude právoplatné stavebné povolenie.

* + 1. **PD pre realizáciu stavby.**

Vypracovanie PD pre realizáciu stavby v požadovanom rozsahu vrátane súvisiacich činností. Zhotoviteľ sa zaväzuje PD pre realizáciu stavby spracovať v požadovanom rozsahu a rozpracovať stavebným úradom overenú dokumentáciu a zapracovať podmienky stavebného povolenia do takej podrobnosti, aby poskytla podklad na prípravu a uskutočnenie celej stavby a umožnila spracovať podrobnú kalkuláciu stavebných nákladov. Súčasťou projektu pre realizáciu stavby je súhrnný rozpočet s rekapituláciou nákladov a položkovitý rozpočet stavby (ocenený výkaz výmer, ďalej len rozpočet) a zadanie - výkaz výmer pre výber zhotoviteľa stavby. Rozpočet musí byť spracovaný podľa objektovej skladby, pričom jednotlivé profesie nebudú oceňované v súboroch, ale budú oceňované položkovite. Každá položka musí obsahovať poradové číslo, kód, podrobný popis, množstvo, mernú jednotku, jednotkovú cenu, náklady spolu. Do rozpočtu a výkazu výmer je zhotoviteľ povinný začleniť samostatnou položkou rezervu na nepredvídané stavebné práce vo výške dodatočne stanovenej objednávateľom.

Zhotoviteľ objednávateľovi odovzdá na základe odovzdávacieho a preberacieho protokolu PD pre realizáciu stavby v počte šiestich vyhotoveniach v písomnej a grafickej forme a štyri vyhotovenia CD vo formáte pdf-technické správy; dwg, pdf -výkresová dokumentácia; pdf a excel – rozpočet a zadanie-výkaz výmer pre výber zhotoviteľa stavby.

Rozsah činností zhotoviteľa spojených s vypracovaním PD pre realizáciu stavby :

* + - 1. koordinácia jednotlivých častí projektu manažérom,
			2. spolupráca zhotoviteľa s objednávateľom pri verejnom obstarávaní pre výber dodávateľa stavebných prác, najmä pre prípad doručených žiadostí o vysvetlenie projektu,
			3. dopracovanie PD pre realizáciu v požadovanom rozsahu so zapracovaním podmienok stavebného povolenia do PD, vrátane popisu prác s výkazom výmer, špecifikácia strojov a zariadení a kontrolného rozpočtu,
			4. dohľad autora nad dodržaním architektonickej a celkovej koncepcie v súlade s PD,
			5. zabezpečenie zmien potrebných povolení.
		1. **Výkon autorského dohľadu.**

Zhotoviteľ bude počet hodín dokladovať zápisom do stavebného denníka, účasťou na kontrolných dňoch a preberacom konaní. Súčasťou autorského dohľadu bude aj schvaľovanie materiálových vzoriek a farebných úprav, kontrola kvality prác pred ich zakrytím, kontrola dielenskej dokumentácie zhotoviteľa stavby.

* + 1. **PD skutočného vyhotovenia diela pre kolaudačné konanie.**

Zhotoviteľ objednávateľovi odovzdá PD skutočného zamerania stavby v počte 3 vyhotovenia v písomnej a grafickej forme a 1 vyhotovenie CD vo formáte pdf-technické správy; dwg, pdf -výkresová dokumentácia.

* 1. Objednávateľ sa zaväzuje, že dokončené dielo prevezme, kompletnosť predloženej PD písomne potvrdí do 7 pracovných dní od prevzatia a zaplatí za zhotovené dielo v tejto zmluve dohodnutú cenu. Objednávateľ sa zároveň zaväzuje poskytnúť zhotoviteľovi potrebné spolupôsobenie v čase a termíne dohodnutom v tejto zmluve.

# Čl. VI

**DOBA ZHOTOVENIA DIELA**

* 1. Zmluvné strany sa dohodli na nasledovných termínoch rozhodných pre vypracovanie a dodanie diela:

6.1.1 PD pre stavebné konanie: do 30 pracovných dní odo dňa písomného prevzatia zadávacích podkladov od objednávateľa.

6.1.2 PD pre realizáciu stavby: do 15 pracovných dní odo dňa odovzdania právoplatného stavebného povolenia objednávateľovi.

6.1.3 Výkon autorského dohľadu : počas realizácie diela až do vydania právoplatného kolaudačného rozhodnutia.

6.1.4 PD skutočného vyhotovenia diela pre kolaudačné konanie: na základe písomnej požiadavky objednávateľa s uvedením termínu dodania PD.

* 1. Zhotoviteľ splní zmluvný záväzok riadnym vypracovaním projektovej dokumentácie v rozsahu Čl. V. tejto zmluvy jeho odovzdaním objednávateľovi a ukončením výkonu autorského dohľadu v zmysle Čl. V bod 5.1.3. tejto zmluvy.
	2. Odovzdaním sa rozumie odovzdanie PD a súvisiacich služieb objednávateľovi s potvrdením o jeho odovzdaní na základe samostatných odovzdávacích a preberacích protokolov s podpisom obidvoch zmluvných strán podľa bodu 6.1.1, 6.1.2 a 6.1.4.
	3. Bez vopred získaného písomného súhlasu objednávateľa zhotoviteľ nie je oprávnený vykonávať akékoľvek zmeny termínov rozhodných pre zhotovenie diela.
	4. Zhotoviteľ je povinný bez meškania písomne informovať objednávateľa o akejkoľvek skutočnosti, ktorá bráni alebo sťažuje včasné alebo riadne dodanie diela a môže spôsobiť omeškanie zhotoviteľa s plnením termínov podľa tejto zmluvy.

# Čl. VII

**CENA DIELA**

* 1. Cena za vykonanie diela podľa podmienok tejto zmluvy je stanovená dohodou zmluvných strán v súlade s ust. zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cena dohodnutá je stanovená ako celková cena.

Celková cena bez DPH: ................. €

DPH 20 %: ................ €

Celková cena s DPH: ................. €

Slovom: .................................................€ ............ centov.

* 1. Členenie ceny diela:
		1. PD pre stavebné konanie :

cena bez DPH: ................. €, DPH .....................cena s DPH

* + 1. PD pre realizáciu stavby :

cena bez DPH: ................. €, DPH .....................cena s DPH

* + 1. Výkon autorského dohľadu:

cena bez DPH: ................. €, DPH .....................cena s DPH

* + 1. PD skutočného vyhotovenia diela pre kolaudačné konanie :

cena bez DPH: ................. €, DPH .....................cena s DPH

* 1. Objednávateľ sa zaväzuje, že riadne a včas zhotovené dielo prevezme od zhotoviteľa a zaplatí mu za riadne zhotovené dielo cenu diela uvedenú v odseku 7.1 tohto článku tejto zmluvy.
	2. V prípade, že objednávateľ nebude požadovať výkon autorského dohľadu podľa bodu 7.2.3 alebo vyhotovenie projektu skutočného diela pre kolaudačné konanie podľa bodu 7.2.4, zhotoviteľovi nevzniká nárok na zaplatenie ceny v zmysle bodu 7.2.4 tejto zmluvy , s čím zhotoviteľ vyjadruje súhlas.
	3. Zhotoviteľ nie je oprávnený požadovať, nárokovať si alebo domáhať sa zvýšenia ceny diela s výnimkou dôvodov dohodnutých v ods. 7.6 tohto článku zmluvy. Zhotoviteľ nemôže žiadať o zvýšenie ceny diela ani v dôsledku vlastných chýb alebo v dôsledku omylu.
	4. Zmluvná cena sa dohodou zmluvných strán môže zmeniť v prípade, ak:
		1. dôjde v priebehu vykonania diela k zmenám sadzieb DPH,
		2. dôjde k zmenám predmetu zmluvy v priebehu spracovania projektu stavby oproti dohodnutému rozsahu, ktoré vyžiada objednávateľ a ktoré zvýšia alebo znížia cenu projektovej dokumentácie. V tomto prípade zmluvné strany upravia cenu dodatkom k zmluve uzatvorenom v súlade so zákonom o verejnom obstarávaní v platnom znení. Pre ocenenie zmien bude použitý sadzobník UNIKA 2018.
	5. Zhotoviteľ podpisom tejto zmluvy ubezpečuje objednávateľa, že dohodnutá cena diela je s ohľadom na všetky okolnosti a rozsah diela primeraná.

# Čl. VIII

**FINANCOVANIE**

* 1. Úhrada ceny diela bude financovaná z vlastných finančných zdrojov, dotačných finančných zdrojov alebo z nenávratných finančných príspevkov z fondov EÚ.
	2. Cenu za zhotovenie diela a dodanie PD uhradí objednávateľ na základe samostatne vystavených a objednávateľom odsúhlasených faktúr v členení podľa čl. VII, bodu 7.2.1, 7.2.2 a 7.2.4 zmluvy. Zhotoviteľ faktúry odošle objednávateľovi do 5 dní po potvrdení kompletnosti predloženej dokumentácie a v prípade faktúry za dokumentáciu pre stavebné konanie aj právoplatné stavebné povolenie.
	3. Cenu za výkon autorského dohľadu podľa bodu čl. VII, bod 7.2.3, uhradí objednávateľ po odovzdaní a prevzatí stavby a vydaní právoplatného kolaudačného rozhodnutia. Podkladom pre vystavenie faktúry bude objednávateľom odsúhlasený skutočný rozsah hodín, ktoré zhotoviteľ odpracoval pri výkone autorského dohľadu (zápisy v stavebnom denníku, zápisy z kontrolných dní a pracovných stretnutí).
	4. Cenu PD za projekt skutočného zrealizovania stavby podľa bodu 7.2.4, objednávateľ uhradí na základe faktúry v prípade písomnej požiadavky objednávateľa, podľa bodu 6.1.4. Čl. VI. tejto zmluvy. V prípade, že objednávateľ nebude požadovať vyhotovenie projektu skutočného zrealizovania stavby, zhotoviteľovi nevzniká nárok na zaplatenie ceny v zmysle bodu 7.2.4. tejto zmluvy, s čím zhotoviteľ vyjadruje súhlas.
	5. Čiastkové faktúry budú zhotoviteľom vyhotovené a doručené objednávateľovi v 3 vyhotoveniach.

Po ukončení a odovzdaní diela zhotoviteľ vystaví končenú faktúru, ktorá bude obsahovať odpočet všetkých vystavených čiastkových faktúr. Zhotoviteľ doručuje objednávateľovi všetky faktúry na adresu objednávateľa uvedenú v záhlaví tejto zmluvy, pokiaľ objednávateľ písomne neurčí inak.

* 1. Zmluvné strany sa dohodli, že lehota splatnosti každej faktúry je 30 (tridsať) dní odo dňa preukázateľného doručenia faktúry objednávateľovi.
	2. Jednotlivé zhotoviteľom fakturované sumy budú objednávateľom vyplácané zhotoviteľovi ku dňu splatnosti výlučne s podmienkou, že bude zhotoviteľom riadne a včas dodaná dohodnutá projektová dokumentácia a splnené výkony autorského dohľadu v plnom rozsahu, požadovanej kvalite, vrátane odovzdania dokladovej časti potvrdzujúcej výkon autorského dohľadu.
	3. Zhotoviteľ nie je oprávnený požadovať od objednávateľa akékoľvek zálohové platby alebo preddavky ceny diela.
	4. Zhotoviteľ zabezpečí, aby ním vystavená faktúra obsahovala všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.
	5. Objednávateľ si vyhradzuje právo vrátiť faktúru, ktorá nebude obsahovať potrebné náležitosti podľa odseku 8.9 tohto článku zmluvy a doklady podľa odseku 8.7 tohto článku zmluvy, resp. bude obsahovať nesprávne údaje. Nová lehota splatnosti faktúry začína plynúť po obdržaní novej opravenej faktúry objednávateľom.
	6. Zhotoviteľ je povinný uvádzať na ním vystavovaných faktúrach číslo tejto zmluvy a text: „Názov stavby: „pavilón č......“.
	7. Akákoľvek platba realizovaná ktoroukoľvek zmluvnou stranou podľa tejto zmluvy sa považuje za vykonanú včas, ak bola najneskôr v posledný deň splatnosti odpísaná z účtu odosielateľa v prospech účtu prijímajúcej zmluvnej strany.
	8. Zmluvné strany sa dohodli, že v prípade, ak dôjde k predčasnému ukončeniu tejto zmluvy, objednávateľ rozpracované dielo neprevezme a faktúru za vykonanú časť diela neuhradí.

# Čl. IX

**SPOLUPÔSOBENIE A POVINNOSTI OBJEDNÁVATEĽA A ZHOTOVITEĽA**

* 1. Objednávateľ sa zaväzuje, že počas spracúvania predmetu zmluvy poskytne zhotoviteľovi v nevyhnutnom rozsahu potrebné spolupôsobenie. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so splnením povinnosti dodať predmet zmluvy v dohodnutom termíne.
	2. Objednávateľ zodpovedá za to, že doklady a podklady ním odovzdané zhotoviteľovi sú bez právnych a technických vád známych v čase uzavretia tejto zmluvy.
	3. Zhotoviteľ je povinný pri vykonaní diela postupovať s náležitou odbornou starostlivosťou.
	4. Zhotoviteľ projektovej dokumentácie sa zaväzuje, že počas konania na výber zhotoviteľa stavby na realizáciu diela prípadné otázky k upresneniu súťažných podkladov týkajúcich sa projektovej dokumentácie poskytne písomné vysvetlenie do 24 hodín (počas pracovných dní) od obdŕžania žiadosti o vysvetlenie od objednávateľa.
	5. Zhotoviteľ sa zaväzuje neposkytovať informácie o predmete zmluvy priamo záujemcom alebo uchádzačom na zhotovenie diela.
	6. Zmeny technického riešenia stavby budú zhotoviteľom spracované na základe predchádzajúceho odsúhlasenia alebo žiadosti objednávateľa.
	7. Zmluvné strany sa zaväzujú, že obchodné alebo technické informácie, s ktorými bude objednávateľ alebo zhotoviteľ oboznámený v priebehu platnosti tejto zmluvy, sú predmetom obchodného tajomstva a nebudú použité na akýkoľvek iný než zmluvný účel a nebudú oznámené tretej osobe. Obe strany sú si vedomé následkov, ktoré môžu byť voči nim uplatňované v prípade porušenia tohto záväzku. Toto ustanovenie sa nevzťahuje na údaje známe pred uzavretím zmluvy, alebo na údaje všeobecne známe.
	8. Zhotoviteľ zodpovedá za všetky škody vzniknuté jeho zavinením na diele. Zhotoviteľ je povinný nahradiť objednávateľovi akúkoľvek škodu, ktorú zapríčinil alebo spôsobil pri realizácii diela alebo za ktorú zodpovedá v plnej výške, okrem prípadu, ak je možné obnovenie pôvodného stavu.
	9. Zhotoviteľ je povinný predložiť svoje poistenie za škody spôsobené vadou projektu. Poistnú zmluvu, resp. poistné osvedčenie predloží zhotoviteľ objednávateľovi najneskôr v čase uzavretia tejto zmluvy. Objednávateľ si vyhradzuje právo neuzavrieť túto zmluvu, pokiaľ poistná zmluva resp. poistné osvedčenie nebudú predložené.

# Čl. X

**ZODPOVEDNOSŤ ZA VADY, ZÁRUKA**

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.
	2. Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi. Za vady, ktoré sa prejavili po odovzdaní PD zodpovedá zhotoviteľ iba vtedy, ak boli spôsobené porušením jeho povinností.
	3. Vadou sa rozumejú najmä chýbajúce časti projektovej dokumentácie, nepresné údaje vo výkaze výmer, nerealizovateľné technické riešenie, nesprávnosť navrhnutého stavebnotechnického a technologického riešenia, jednotlivých stavebných profesií a pod..
	4. Zhotoviteľ nezodpovedá za vady projektovej dokumentácie, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
	5. Záručná doba začína plynúť odo dňa odovzdania PD pre realizáciu stavby objednávateľovi a trvá 5 rokov odo dňa vydania právoplatného kolaudačného rozhodnutia.
	6. Zmluvné strany sa dohodli pre prípad vady projektovej dokumentácie, že počas záručnej doby má objednávateľ právo požadovať a zhotoviteľ povinnosť bezplatného odstránenia vady
	7. Zhotoviteľ sa zaväzuje odstrániť prípadné vady projektovej dokumentácie v zmysle bodu 10.5. čl. X. do 5 pracovných dní od uplatnenia oprávnenej písomnej reklamácie objednávateľa. Finančná úhrada za vzniknutú škodu spôsobená chybou projektanta, bude zhotoviteľom uhradená do 14 dní od dátumu doručenia oznámenia o výške škody a objednávateľom vystavenej faktúry.
	8. Zhotoviteľ nezodpovedá za vady projektovej dokumentácie, ktoré boli spôsobené zmenou stanoviska dotknutých orgánov a organizácií.
	9. Objednávateľ sa zaväzuje, že prípadnú reklamáciu vady projektovej dokumentácie uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. I tejto zmluvy.
	10. Zhotoviteľ bude zodpovedať v plnom rozsahu za kompletnosť výkazu výmer ktorý predložil, že výkaz výmer predstavuje skutočný rozsah objednávateľom požadovaných prác a je v plnom rozsahu v súlade s ostatnou PD, a to výkresovou časťou, technickou správou a inými časťami projektovej dokumentácie.
	11. Pre vylúčenie pochybností platí, že po dohodnutú záručnú dobu si dielo vypracované a dodané zhotoviteľom zachová objednávateľom a zmluvou vymienené vlastnosti. V opačnom prípade zodpovedá zhotoviteľ za škodu, ktorá objednávateľovi vznikne v dôsledku nesplnenia tejto povinnosti zhotoviteľa.

# Čl. XI

**SANKCIE**

* 1. Ak zhotoviteľ nesplní predmet zmluvy uvedený v čl. IV. v rozsahu v zmysle čl. V. alebo v termíne uvedenom v čl. VI. zaplatí zmluvnú pokutu vo výške 100,- € za každý deň omeškania.
	2. Ak zhotoviteľ neodstráni prípadné vady projektu počas záručnej doby v dohodnutom termíne podľa čl. X. bodu 10.6. zaplatí zmluvnú pokutu vo výške 100,- € za každý deň omeškania.
	3. Pre prípad omeškania objednávateľa s úhradou faktúr, zaplatí objednávateľ zhotoviteľovi úrok z omeškania v zmysle všeobecne záväzných právnych predpisov.
	4. Zhotoviteľ zaplatí zmluvnú pokutu vo výške 10% zo zmluvnej ceny podľa Čl. VII , bod 7.2 tejto zmluvy v prípade, ak zvýšenie konečnej ceny stavebného diela oproti rozpočtu spracovaného projektantom, a ktorý je súčasťou PD pre realizáciu stavby v dôsledku preukázateľnej vady projektu a výkazu výmer presiahne 15 % ceny diela. Týmto nie je dotknutý nárok objednávateľa na náhradu škody z dôvodu preukázateľnej vady projektu.
	5. Zhotoviteľ zaplatí zmluvnú pokutu vo výške 1% zo zmluvnej ceny podľa Čl. VII, bod 7.2 tejto zmluvy v prípade, ak zvýšenie konečnej ceny stavebného diela oproti rozpočtu spracovaného projektantom, a ktorý je súčasťou PD pre realizáciu stavby v dôsledku vady projektu a výkazu výmer presiahne 5 % ceny diela. Týmto nie je dotknutý nárok objednávateľa na náhradu škody z dôvodu preukázateľnej vady projektu.
	6. V prípade, ak zhotoviteľ nepredloží Poistnú zmluvu alebo poistné osvedčenie v zmysle článku IX., odsek 9.10 je objednávateľ oprávnený účtovať mu zmluvnú pokutu vo výške 100,00 € za každý aj začatý deň omeškania.
	7. Zhotoviteľ súhlasí, že zmluvné pokuty, úrok z omeškania alebo náhradu škody si môže uplatniť objednávateľ aj zápočtom.
	8. Uvedené zmluvné pokuty v bodoch 11.1 až 11.6 tejto zmluvy nie sú v rozpore s dobrými mravmi ani poctivým obchodným stykom, s čím zhotoviteľ vyjadruje súhlas.
	9. Zmluvné strany sa dohodli, že uplatnenie zmluvnej pokuty, ako aj uplatnenie úroku z omeškania sa považujú za doručené aj v prípade, ak sa doporučená zásielka adresovaná na adresu miesta podnikania/sídla zhotoviteľa vráti objednávateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa uplatnenie zmluvnej pokuty, ako aj uplatnenie úroku z omeškania považuje za doručené dňom, keď bola zásielka objednávateľovi vrátená, i keď sa adresát o tom nedozvedel.

# Čl. XII

**ODSTÚPENIE OD ZMLUVY**

* 1. Objednávateľ alebo zhotoviteľ môžu odstúpiť od zmluvy ak je druhá strana príčinou podstatného porušenia zmluvy v zmysle všeobecne záväzných právnych predpisov a podľa tejto zmluvy. Odstúpenie od zmluvy je možné len v tom prípade, keď oprávnená strana poskytla druhej strane primeranú lehotu s upozornením, že po jej nedodržaní od zmluvy odstúpi.
	2. Objednávateľ je oprávnený odstúpiť od zmluvy z nasledovných dôvodov na strane zhotoviteľa, ktoré sa považujú za podstatné porušenie tejto zmluvy:
		1. zhotoviteľ nezačne s realizáciou diela v súlade s touto zmluvou,
		2. zhotoviteľ je v omeškaní s plnením termínov odovzdania projektovej dokumentácie dohodnutých v čl. VI, bod 6.1 zmluvy o viac ako 7 pracovných dní,
		3. zhotoviteľ nezhotovuje predmet plnenia v požadovanej kvalite a objednávateľom zistené vady neodstráni v dohodnutých termínoch,
		4. z dôvodu opakovaného porušovania povinností zhotoviteľa uvedených v tejto zmluve.
	3. Zhotoviteľ je oprávnený odstúpiť od zmluvy z nasledovných dôvodov na strane objednávateľa, ktoré sa považujú za podstatné porušenie tejto zmluvy :
		1. objednávateľ je v omeškaní s úhradou faktúr o viac ako 30 dní po lehote splatnosti,
		2. pri nemožnosti plnenia z dôvodu vyššej moci.
	4. Odstúpenie od zmluvy musí byt' oznámené písomne s uvedením dôvodu, pre ktorý strana odstupuje od zmluvy a je účinné jeho doručením druhej zmluvnej strane.
	5. Zmluvné strany sa dohodli, že odstúpenie od zmluvy sa považuje za doručené aj v prípade, ak sa doporučená zásielka adresovaná na adresu miesta podnikania/sídla zhotoviteľa vráti objednávateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa odstúpenie od zmluvy považuje za doručené dňom, keď bolo objednávateľovi vrátené, i keď sa adresát o tom nedozvedel.

# Čl. XIII

**ZÁVEREČNÉ USTANOVENIA**

* 1. Táto zmluva sa uzatvára na dobu určitú, a to odo dňa nadobudnutia jej účinnosti do skončenia záručnej doby na stavebné dielo.
	2. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni zverejnenia v Centrálnom registri zmlúv Úradu vlády Slovenskej republiky.
	3. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto dohody, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná.
	4. Práva a povinnosti výslovne neupravené v tejto zmluve sa riadia príslušnými ustanoveniami Obchodného zákonníka v platnom a účinnom znení a ostatnými všeobecne záväznými právnymi predpismi.
	5. Ak sa stane niektoré ustanovenie tejto zmluvy celkom alebo sčasti neplatným alebo nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto zmluvy. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto zmluvy novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
	6. Zmluvné strany sa zaväzujú, že prípadné spory, ktoré by vnikli na základe tejto zmluvy sa budú snažiť riešiť hľadaním možnosti dohody akceptovateľnej oboma zmluvnými stranami. V prípade, že takto nedôjde k urovnaniu sporu, bude spor postúpený na rozhodnutie príslušnému súdu.
	7. Zmluvné strany sú povinné si vzájomne písomne informovať zmenu všetkých skutočnosti, ktoré sú rozhodujúce pre plnenie povinností vyplývajúce z tejto zmluvy, najmä zmenu obchodného mena, právnej formy, bankového spojenia, adresy sídla a korešpondenčnej adresy.
	8. Ak sa má na základe tejto zmluvy doručiť písomnosť druhej zmluvnej strane, doručuje sa poštou formou doporučenej zásielky na adresu uvedenú v čl. I tejto zmluvy, ak do momentu odovzdania zásielky na prepravu nebola písomne oznámená iná adresa. Ak sa nepodarilo doručiť písomnosť na adresu uvedenú v ods. 13.8 tohto článku, považuje sa písomnosť za doručenú aj v prípade, ak ju adresát odmietol prevziať.
	9. Túto zmluvu je možné meniť len formou písomných dodatkov podpísaných oboma zmluvnými stranami v súlade so ZVO.
	10. Zmluvné strany súhlasia so spracúvaním osobných údajov uvedených v zmluve za podmienok zákona č. 18/2018 Z. z. o ochrane osobných údajov.
	11. Zmluva je vyhotovená v 6 (šiestich) rovnopisoch rovnakej právnej sily, z ktorých po jej podpise každá zmluvná strana obdrží po 3 vyhotovenia.
	12. Zmluvné strany vyhlasujú, že túto zmluvu uzatvorili slobodne a vážne, neuzatvorili ju v tiesni a za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

Prílohy : .............................

V ..............., dňa......................... V Košiciach, dňa ............................

Za zhotoviteľa: Za objednávateľa:

...................................................... .....................................................................

 Dr. h. c. prof. MVDr. Jana Mojžišová, PhD. rektorka